Приликом извођења химне пројекта ”Стопама наших предака”: ”Осети Видо” чије је речи написала један од учесника пројекта 2014. године, тада дванаестогодишња девојчица Марија Кузмановић из Старе Пазове, а мелодију искомпоновала професор музичког Владана Бзовски, десило се нешто веома дирљиво и величанствено. Наиме, у увалици где се завршава Плава гробница и где је море увек мирно приликом извођења химне и то у моменту док су деца певала стихове последње строфе и рефрена : ….. док таласи певају песму, шапућу њихове сени, хвала вам што сете дошли нисмо заборављени…… море у Плавој гробници је почело најпре лаганим, а онда и све јачим таласима да удара у хриди испод платоа и зидића на ком су деца певала, поздрављајући их на свој начин. Сви присутни су имали дирљив доживљај овог узвишеног невидљивог сусрета и поздрава предака и потомака.